Rapport Rapport is Suid-Afrika se Afrikaanse Sondagkoerant wat die meeste mense bereik met die vierde grootste sirkulasie van alle koerante – tweede slegs na die Sunday Times, Soccer Laduma en Daily Sun. Dié nasionale brëeblad penetreer meer as 22% van die totale Afrikaanse mark. Die meerderheid van Rapport se lesers het aansienlike koopkrag met 96% van lesers in LSM 6-10 en 80% in LSM 7-10. Rapport bied die grootste aantal afdelings en bylaes. Rapport is in 1970 gestig en is 'n sterk handelsmerk in eie reg met 'n goed gevestigde, lojale lesersbasis.
Nuus: Rapport is aan die voorpunt van nuusberiggewing en -ontleding en spog met van die beste skrywers, ondersoekende joernaliste en ontleders in Afrikaans.
Sport: Rapport se nuwe uithaal-sportseksie is die beste in die land. Dit bied elke Sondag wedstrydanalise en -verslae, asook menings deur skrywers wat insluit Louis de Villiers, Marco Botha, Stephen Nell, Marizanne Kok en Pieter Jordaan.
Weekliks: Ons in-diepte-seksie spog elke Sondag met 'n pryswenner-profiel deur Hanlie Retief, menings, gasskrywers, 'n kunsteblad, en rubriekskrywers wat insluit Sonja Loots, Anastasia de Vries, Frans Cronjé en Flip Buys.
Sake: Ons grondige sakenuus dek die belangrikste plaaslike en internasionale sakenuus van die week, uitblinkers in die sakewêreld en die opwindende wêreld van klein- en middelslagondernemings.
My Tyd is 'n glanstydskrif wat jou mond sal laat water en reeds talle pryse gewen het vir die gehalte van sy joernalistiek. Lees profiele, verkyk jou aan dekor-idees, verlekker jou in resepte en kry ook jou volledige weeklikse TV-gids.
Loopbane: Wenke oor loopbane en profiele oor uitblinkers word gerugsteun deur honderde advertensies vir werkgeleenthede oor die land heen.